Suomen urheilu 1952

Suomen urheilu 1952 käsittelee vuoden 1952 merkittäviä uutisia ja tapahtumia suomalaisessa urheilussa.

 Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

SijaUrheilijaUrheilumuoto 1.  Veikko Hakulinen  Hiihto 2.  Pentti Hämäläinen  Nyrkkeily 3.  Thorvald Strömberg  Melonta 4.  Kelpo Gröndahl  Paini 5.  Heikki Hasu  Hiihto 6.  Kurt Wires – Yrjö Hietanen  Melonta 7.  Toivo Hyytiäinen  Yleisurheilu 8.  Tapio Mäkelä  Hiihto 9.  Kalervo Rauhala  Paini 10.  Olavi Rinteenpää  Yleisurheilu Lähde: 

Erillisellä naisten listalla kuusi parasta olivat:

SijaUrheilijaUrheilumuoto 1.  Sylvi Saimo  Melonta 2.  Lydia Wideman-Lehtonen  Hiihto 3.  Maire Österdahl  Yleisurheilu 4.  Mirja Hietamies  Hiihto 5.  Siiri Rantanen  Hiihto 6.  Kaija Mäkelä  Uinti Lähde: 

 Olympialaiset 

 Oslon talviolympialaisissa Suomi saavutti kolme kultamitalia, neljä hopeaa sekä kaksi pronssia. Kisojen mitalitilastossa Suomi oli kolmas.Arponen, s. 413–414
 Suomi isännöi kesäolympialaisia Helsingissä. Tärkein tapahtumapaikka oli Helsingin olympiastadion mutta kilpailuja käytiin myös muualla pääkaupunkiseudulla ja nykyaikainen viisiottelu kilpailtiin Hämeenlinnassa. Jalkapallon alkuotteluja pelattiin Helsingin lisäksi neljällä muulla paikkakunnalla. Suomi saavutti kisoissa kuusi kultamitalia, kolme hopeaa sekä 13 pronssia ja oli mitalitilastossa kahdeksas.Arponen, s. 153–154

 Autourheilu 

 Hyvinkään lentokentällä ajettiin kääpiöautojen SM-kilpailu (500 cm3), autoluokat alle ja yli 1500 cm3 ja kolme moottoripyöräluokkaa (alle 150 cm3, alle 350 cm3, alle 500 cm3 sarjat).

 Golf 

 Talin golfkenttä Helsingissä avattiin täysimittaisena 18-reikäisenä olympiakisojen avajaispäivänä.

 Jalkapallo 

 Helsingin kesäolympialaisissa Aatos Lehtosen valmentama Suomi hävisi ainoan ottelunsa Itävallalle 3–4. Suomen maaleista Olof Stolpe teki kaksi ja Aulis Rytkönen yhden.Arponen, s. 168 Ennen olympialaisia Suomi pelasi harjoitusotteluita kohdaten muun muassa brasilialaisseura Corinthiansin, voitti Oslossa Norjan Palloliiton 50-vuotisjuhlaturnauksessa isäntämaan 2–1 ja Ruotsin jatkoajalla 3–1 sekä hävisi Unkarille 1–6. Heti olympialaisten jälkeen Suomi pelasi ensimmäisen kerran Kiinaa vastaan ja voitti 4–0. Norjalle ja Ruotsille kärsittyjen tappioiden jälkeen Suomi voitti lokakuussa Helsingin olympiastadionilla Tanskan 2–1. Kotkan Jäntevän pelaaja Nils Rikberg teki vuoden maaotteluissa kuusi maalia, muun muassa kaksi maalia uransa ensimmäisessä maaottelussa Norjaa vastaan.
 Maajoukkuejalkapalloilija Aulis Rytkönen siirtyi syksyllä ensimmäisenä suomalaisena ammattilaiseksi ranskalaisseura Toulouse FC:hen.
 Suomen-mestaruuden voitti toisena vuonna peräkkäin Kotkan Työväen Palloilijat, hopeaa sai niinikään toisen kerran peräkkäin Vasa IFK ja pronssille sijoittui Turun Pyrkivä.Pihlaja, s. 201

 Jääkiekko 

 Suomen-mestaruuden voitti kolmannen peräkkäisen kerran Tampereen Ilves, joka voitti Hämeenlinnan Pallokerhon ensimmäisessä loppuottelussa vieraissa 1–6 ja toisessa ottelussa kotonaan 4–3. Pronssille sijoittui Hämeenlinnan Tarmo.

 Jääpallo 

 Suomen maajoukkue pelasi Oslon talviolympialaisten näytösturnauksessa kaksi ottelua, joissa se voitti Norjan 3–2 ja hävisi Ruotsille 0–4.Arponen, s. 416 Maaliskuussa Suomi hävisi vielä Helsingissä Ruotsille 2–6.
 Suomen-mestaruuden voitti Warkauden Pallo -35, hopeaa sai kolmannen peräkkäisen kerran Oulun Palloseura ja pronssille sijoittui Lappeenrannan Veiterä.Pihlaja, s. 269

 Koripallo 

 Miesten Suomen-mestaruuden voitti viidennen peräkkäisen kerran HOK-Veikot (entinen Kiri-Veikot), hopeaa sai Sörnäisten NMKY ja pronssille sijoittui Työväen Mailapojat, kaikki kolme Helsingistä.Pihlaja, s. 315
 Naisten Suomen-mestaruuden voitti Lahden Koripalloilijat ja hopealle sijoittui Porin Veto.Pihlaja, s. 316

 Melonta 

 Helsingin kesäolympialaisten melontakilpailuissa Suomi voitti neljä kultamitalia, yhden hopean ja yhden pronssin. Kurt Wires ja Yrjö Hietanen voittivat yhdessä molemmat kajakkikaksikkojen kilpailut, Thorvald Strömberg voitti kultaa yksikköjen 10 000 metrillä ja Sylvi Saimo oli paras yksikköjen 500 metrillä. Strömberg saavutti 1 000 metrillä hopeaa ja Olavi Ojanperä otti kanadalaiskanoottien yksikköjen 1 000 metrillä pronssia.Arponen, s. 154, 165

 Nyrkkeily 

 Helsingin kesäolympialaisten nyrkkeilykilpailuissa Pentti Hämäläinen voitti kultaa ja lisäksi neljä suomalaista sijoittui pronssille: Erkki Pakkanen, Erkki Mallenius, Harry Siljander ja Ilkka Koski.Arponen, s. 154, 160–161
 Elis Ask kärsi pistetappion tanskalaiselle Jørgen Johansenille 4.1. Kööpenhaminassa ja menetti vajaat viisi kuukautta hallussaan pitämänsä ammattinyrkkeilyn kevyen sarjan Euroopan-mestaruuden.

 Paini 

 Helsingin kesäolympialaisten painikilpailuissa Suomi saavutti neljä mitalia, kaikki kreikkalais-roomalaisesta painista: Kelpo Gröndahl voitti kultaa, Kalervo Rauhala sai hopeaa ja pronssille sijoittuivat Leo Honkala ja Tauno Kovanen.Arponen, s. 154, 159–160

 Pohjoismaiset hiihtolajit 

 Oslon talviolympialaisissa Lydia Wideman voitti kultaa 10 kilometrin hiihdossa Mirja Hietamiehen ja Siiri Rantasen varmistaessa kolmoisvoiton, Veikko Hakulinen 50 kilometrin hiihdossa Eero Kolehmaisen varmistaessa kaksoisvoiton sekä Heikki Hasu, Paavo Lonkila, Urpo Korhonen ja Tapio Mäkelä 4 × 10 kilometrin hiihdossa. Mäkelä ja Lonkila saavuttivat hopeaa ja pronssia 18 kilometrin hiihdossa sekä Hasu hopeaa yhdistetyssä. Mäkihypyssä paras suomalainen Antti Hyvärinen oli seitsemäs.Arponen, s. 413–415

 Yleisurheilu 

 Helsingin kesäolympialaisten yleisurheilukilpailuissa Suomi saavutti yhden pronssimitalin Toivo Hyytiäisen sijoituttua keihäänheitossa kolmanneksi. Hannu Posti sijoittui 10 000 metrin juoksussa neljänneksi, Olavi Rinteenpää 3 000 metrin estejuoksussa neljänneksi, Veikko Karvonen maratonilla viidenneksi, Valto Olenius seiväshypyssä viidenneksi, Jorma Valtonen pituushypyssä viidenneksi, Soini Nikkinen keihäänheitossa kahdeksanneksi ja Meeri Saari kuulantyönnössä kahdeksanneksi.Arponen, s. 154–158

 Lähteet 




 Viitteet 

Luokka:Vuoden 1952 urheilu
1952